आर्थिक जगत के विशेषज्ञों ने भी सरकार के मनमाने फ़रमान और ख़ासकर उसे लागू करने के तरीक़ों को संजीदा सवालों के कटघरे में खड़ा किया है। उर्जित पटेल को लाने के लिए बेआबरू कर निकाले गए रघुराम राजन ने हज़ार-पांच सौ के नोट बंद करने का विरोध किया था। अब रिज़र्व बैंक के पूर्व गवर्नर डी. सुब्बाराव ने भी कहा है कि अगर सरकार यह सोच रही हो कि जो चार-छह लाख करोड़ रुपए बैंकों में वापस नहीं आएंगे, उन्हें वह अपना मुनाफ़ा मान सकती है तो ग़लती करेगी।